Thomas Harriot

I Thomas Harriot  (circa 1560 – 2 ya ing Julio 1621), a misusúlat múring Harriott, Hariot ó Heriot, métung yang Ingles a astrónomo, matemático, etnógrafo ampóng talalikas a yang sasabian dang pénibatán ning teoria ning refracción (refraction). Kikilalánan dé murin i Thomas Harriot karéng kayang ambag karéng kaparalánan ning pámagláyag, at kayábé néng ménigóbra i John White a gínawang makabáyung mápa para king pámagláyag. Dakal ya man pénigóbran a kasulátan i Harriot tungkul king astronomía, matemática ampóng pamaglayag, dítak lá mú déng bilalag na karéti, kayábé né ing The Briefe and True Report of the New Found Land of Virginia (1588). Atin yang pámilaráwan ini karéng balen da ampong pamicualta deng Ingles king Virginia kanita. Ya múrin ing sasabian dang migdala king patátas king Britania. Ya ing múmúnang táwung gínulís king Bulan kapamílatan ning pámagláwé king telescopio, anyang 5 ya ing Agosto 1609, manga ápat a búlan báyu i Galileo Galilei.